  Виталий Пронин Така. Таяз арняе трос пумиськонъёс, кенешонъёс но тодматсконъёс витё. Кужымды, тазалыкты но мылкыдды ӟеч. Уно ужъёсты вормоды, эшшо тросгес лэсьтэмды потоз на. Пуксёнэ лушкем малпанъёстэс эн шараялэ. Пунэм тыронъёстэс берыктэ, арлыдо ӵыжы-выжыостэс эскере.Ош. Туж валантэм учырысь но потон амал ӝог шедьтоды. Шуг-секытъёсты вормоды, аналтэм ужъёстэс быдэстоды но гань-ганьгес шокчоды. Кылэм иворъёстэс пужнэ но кулэоссэ йырады кельтэ, азьланяз соос ужады юрттозы. Дӥськут, пыдкук басьтэ арня пумын. Курытсэ эн но зынъялэ.Кыктоос. Ӵош ужась адямиос куспын керетонъёс потозы, тӥ отчы эн пыриське. Уждэс ӟеч лэсьтэ, трос эн вераське. Юртъерады маке басьтэмды потэ. Кема малпаськиськоды ини, арня пумын ик мынэ но басьтэ. Йырдэс уте, уката ик вирнуналэ, удмуртарняе. Синмаськон мылкыддылы эрик сётыны эн кышкалэ.Кисло-кусло. Котьма бордын мед ужалоды, тыршемды юнме уз луы. Коньдонлы уд ёрме. Кин ке улон инты, музъем, бакча басьтоз. Кин ке шутэтскыны кошкоз. Шутэтскон нуналъёсы тӥледыз выль тодматскон вите. Арнянуналэ шедьтоды сое, мае кемалась утчаськоды ни вал.Лев. Тӥледын герӟаськымтэ учыръёс улонады валамтэос, сураськонъёс пыртозы. Арня кутсконын вина эн юэ, покчиарняе машинае эн пуксьылэ. Шутэтскон нуналъёсы кыӵе ке пӧяськонэз шараялоды. Висемды уг поты ке, шутэтске, та арнязэ ӧжытгес ужаны тырше.Нылмурт. Бугыръяськись мылкыддылы но лек кылдылы маза эн сётэ. Кельшисьтэм но аналтэм ужъёстэс одно ик йылпумъялэ. Мае тӥ ватыны выриськоды вал, со калык азе потоз. Наукаын, лэсьтӥськонын тыршисьёслы удалтоз. Тазалыктэс эскере дыраз. Шутэтскон нуналъёстэс семьяеныды ортчытэ.Весъёс. Кузь сюрес вылэ дасяське арня кутсконын. Вань кенешонъёсты, пумиськонъёсты пайдаё ортчозы. Та нуналъёсы тӥлесьтыд уждундэс будэтозы. Вытъёстэс, пунэмъёстэс тыриды ке но, коньдонлы уд ёрме. Шутэтскон нуналъёстэс ортчытоды яратон муртэныды.Скорпион. Та нуналъёсы тӥ шоры ваньмыз учкозы, трос саклык висъялозы. Но шумпоттӥсь иворъёсын артэ таиз арня урод кузьымъёс но ваёз. Та нуналъёсы небытгес кариськыны тырше, турк-тарк эн выре. Шутэтскон нуналъёсы дорады эн пуке, кытчы ке поталэ, куное ветлэ.Ыбылӥськись. Арняды туж гань-гань кутскоз. Та нуналъёсы валтӥсь интые потозы коньдон ужпумъёсты, нош арня пумын семья кусыпъёстэс радъяно луоды ини. Арня шорын выль тодматскон вите. Со тӥледлы выль ӧсъёсты усьтыны юрттоз. Эшъёсты ӟеч уж лэсьтозы.Сюро кеч. Ортчем ӝыны арлы йылпумъянъёс лэсьтэ но азьланезлы ужъёстэс чаклалэ. Одно ик лыдэ басьтэ янгышъёстэс. Та нуналъёсы тодон-валандэс будэтэ, выль тодмоосыныды матысьгес кусып тупатэ, эшъёстэс юрттыны куре. Соку тыршемдылэн емышез уката но шӧдскымон луоз. Кӧснуналэ нокинэн эн пумиськылэ.Ву кисьтась. Таиз арня тупа калык пӧлы потаны, пӧртэм ужрадъёсы пыриськыны, астэ возьматыны. Удалтоз котыр ласянь. Уждунды будоз. Удмуртарняе компьютерен сак ужалэ, усьтонъёстэс пыдлогес ватэ. Шутэтскон нуналъёсты шулдыр ортчозы, соосты кема тодады ваёды.Чорыгъёс. Куд-ог дыръя мултэс кема инметӥ поръяськоды. Соин сэрен ужъёсты аналтэмын луо. Та нуналъёсы ваньзэ радъялэ, чаклалэ но быдэстыны тырше. Арня шорын туж паймымон адямиез пумиталоды. Та тодмоды азьланяз тӥледлы туж пайдаё луоз. Арлыдо ӵыжы-выжыостылэсь дэмланъёссэс, пеляды понэм сяна, улонэ пыӵатыны тырше. Теги: Гороскоп кизилиосверало  